paragraph_text: "Štrumpfovi" (en.: The Smurfs), animirana TV serija koja se prikazivala 9 sezona. Napravila ju je Hanna-Barbera i prikazivala se na NBC-u. Epizode su sinkronizirane na hrvatski jezik i prikazivane su na Radioteleviziji Zagreb (HRT). Ukupno je snimljeno 256 epizoda. Kraće epizode trajale su 10-12 minuta, a dulje oko 22. Prva je epizoda napravljena 12. rujna 1981. i zvala se Astroštrumpf (The Astrosmurf). Posljednja je epizoda bila Zlatni nosorog/Srca Štrumpfova (The Golden Rhino/Hearts 'n' Smurfs), napravljena 2. prosinca 1989. Napravljeno je i osam specijala od kojih su najpoznatiji: Štrumpfastični Uskrs (The Smurf Springtime Special) iz 8. travnja 1982., Štrumpfastični Božić (The Smurfs Christmas Special) iz 12. prosinca iste godine i Štrumpfastične olimpijske igre (The Smurfic Games) iz 20. svibnja 1984.